पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की दूसरी लहर में ऑक्सीजन किल्लत से जूझ रहे संभाग के अस्पतालों के लिए राहत की खबर है। केंद्र व राज्य कोटे से 40 टन लिक्विड ऑक्सीजन की सप्लाई हुई है। जामनगर से ऑक्सीजन स्पेशल ट्रेन 3 लिक्विड ऑक्सीजन के टैंकर लेकर कोटा पहुंची है। लिक्विड ऑक्सीजन के तीन टैंकर को सुबह 7 बजे कोटा रेलवे स्टेशन पर उतारा गया।
इस दौरान रेलवे के अधिकारी, पुलिस व जीआरपी व आरपीएफ के जवान मौजूद रहे। बताया जा रहा कि इनमें से एक टैंकर जयपुर व एक टैंकर झालावाड़ भेजा जाएगा। इससे पहले गुरुवार को लोकसभा स्पीकर ओम बिरला के विशेष प्रयासों से 28 टन लिक्विड ऑक्सीजन का टैंकर मेडिकल कॉलेज के प्लांट में पहुंचा था।
वरिष्ठ मंडल वाणिज्य प्रबंधक अजय कुमार पाल ने बताया लिक्विड मेडिकल आक्सीजन का परिवहन बड़ी सावधानी के साथ किया गया। ऑक्सीजन एक्सप्रेस की रनिंग को लगातार मॉनिटर किया गया। लगभग 920 किलोमीटर का सफर तय करके सुबह कोटा पहुंची है।
कलेक्टर उज्ज्वल राठौड़ ने बताया कि ट्रेन मार्ग से लिक्विड ऑक्सीजन के 3 टैंकर कोटा पहुंचे है। इनमें से 1-1 जयपुर व झालावाड़ जाएगा। 1 टैंकर कोटा में खाली किया जाएगा। लिक्विड ऑक्सीजन की सप्लाई आने से ऑक्सीजन की किल्लत में कमी आएगी। मरीजों को राहत मिलेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn